Eldar &amp; Nigar, også kjent som Ell &amp; Nikki, var en aserbajdsjansk popduo som besto av sangerne Eldar Qasımov og Nigar Jamal. Duoen vant Eurovision Song Contest 2011 14. mai 2011 for Aserbajdsjan med sangen «Running Scared». Dette var landets første seier i konkurransen. Selv om Jamal representerte Aserbajdsjan, bor hun i Enfield i London. Etter seieren i 2011 valgte begge sangerne å satse på sine solokarrierer, og vinnersangen er den eneste de har utgitt sammen. I 2013 spilte imidlertid duoen inn «Music's Still Alive», en hyllestsang til Michael Jackson.